ཕྱི་དྲོ་སློབ་གྲྭ་གྲོལ་ནས་ཕྱིར་ལོག་རྗེས།བྱིས་པ་ཚོ་ནམ་རྒྱུན་མི་བོ་ཆེ་ཡི་སྐྱེད་ཚལ་དུ་སོང་ནས་རྩེད་མོ་རྩེ་རྒྱུར་གོམས་ལོབས་སུ་གྱུར་ཡོད།སྐྱེད་ཚལ་དེ་ནི་ཆེ་ལ་མཛེས་པའི་ལྗང་མདོག་གི་ནེའུ་གསིང་ཞིག་ཡིན།ནེའུ་གསིང་གི་གཞི་གང་སར་མཚར་དུ་སྡུག་པའི་མེ་ཏོག་གི་ཚོམ་མཚན་དུས་ཀྱི་སྐར་ཚོགས་ལྟར་རྣམ་པར་བཀྲ་ཞིང་།དེ་གར་ད་དུང་ཁམ་སྡོང་བཅུ་གཉིས་སྐྱེས་ཤིང་ཡོད་པ་ལ།དཔྱིད་དུས་སུ་མུ་ཏིག་མདོག་གི་མེ་ཏོག་ཟིང་སྐྱ་བཞད་ཅིང་།སྟོན་དུས་སུ་ལེགས་པར་སྨིན་པའི་ཤིང་འབྲས་ཐོགའདབ་ཆགས་ཀྱི་ཚོགས་ཁམ་བུའི་སྡོང་མགོར་བབ་ནས་གསུང་སྙན་ལྷང་ལྷང་སྒྲོག་ཐེངས་རེ་ལ།བྱིས་པ་ཚོས་རྩེད་མོ་རྩེ་མཚམས་བཞག་ནས་ཁོ་ཚོའི་གྲེ་འགྱུར་ལ་རྣ་བ་བླགས་ནས་ཉན་བཞིནའདི་གར་ང་ཚོ་ཅི་འདྲིའི་སྐྱིད་པ་ལ་ཨངཅེས་ཕན་ཚུན་ལ་གླེང་མོལ་བྱེད།